Pelgulinna kunst: March 2010
Kristjan Tenso 2009
Külli-Triin Laanet 2009 Mario Arvola, Holger Selke 2009 Külli-Triin Laanet 2009
9. veebruarini on II korruse kunstikoridoris eksponeeritud 6 K klassi kunstitundides tänavu valminud tööde näitus.
6 K kunstiõpetajad on Tiiu Esnar ja Tiia Vali.
Palume vaatama!
facebook.comErki Kasemets
KOHAD/Cities Revealed
Harju tn.13 , K-P 12-18
Näituse avamine KOLMAPÄEVAL, 31.03 kell 18.00
Näitus on avatud 1.04-18.04
Erki Kasemetsa (PG 1987) personaalnäitus on järjekordne näitus sarjast Cityscape, mis Tallinna Linnagaleriis sel aastal käimas on. Linnaorganismi lahkamisprotsessi algetappi markeerivad näitusel värvilised piltpostkaardid. Õigemini nende kujundus, layout. Kui skalpell on kohalike vaatamisväärsustega kaetud turistikate nahapinna läbistanud, avaneb linnade inimlikum sisikond. Vahekude on moodustunud linnapõhiste üksikjuhtumitena, mööda kindlaid kokkupuutelisi taustu ja hargnemisi. Laitmatud kaalutletud klantskaadrid on asendatud üksikute enamvähem püsivate mälumonumentide ja puntra ebateravate närviniitidega. Helsingi-kaardi materjal viib ligi kolmekümne aasta-tagusesse aega, Tartu oma veelgi kaugemale. Lõigates järjest sügavamale ja jõudes elutähtsate organiteni , võib muuhulgas huvituda ka selle südamefaasi tööst, millest tekivad tulnukale tabamatud linnarütmid ja jõusoontes kulgemised. Need mida ka kõige vilunum turistipilk kunagi ei märgata ei saa. Kasemets käsitleb linna kui subjektiivset ühendorganismi. Ta ütleb: "Linnad, kohad, kus asuvad inimesed on näitusel pärit Euroopast. Ja olles neis ka kunagi päriselt viibinud - on täitsa ehtsad inimkohad. Osa linnu on sellised, kuhu sattudes seistakse silmitsi eelneva kuvandi ja hetke olude vastavuse konfliktiga; nii on see alati tuntud suurlinnade puhul - kindel arvamus-kujutlusspilt Berliinist või Veneetsiast eksisteerib ka vaatamata sellele, kas ollakse seal kunagi ise käinud. Mõnikord on lausa õnneasi, kuidas juhtub see klappima vahetult kogetavaga. Piisab vaid mõnest ebasobivast kokkulangevusest, et eelnevalt püstitatud skelett kõikuma lööks. Selliste kontlinnade kohal hõljub aga alati ka midagi eeterlikku, kohavälist ning haaramatut, nii et päris kokku see moodustis suure tõenäosusega siiski ei lange. Teisalt ja põhiliselt leidub maailmas aga hiigelkogustes asumeid, mis jäävad ka kõige fanaatilisema rännumehe jaoks igavesti olematuks. Kõikehõlmav ühisorganism Linn - keelitab läbima vahemaid, kandma edasi esemeid, tegema kulutusi, pingutama, koguma elamuste trofeesarja ja saama argielu elades tuge iseteadmisest. Linn ja inimene vahetavad kohtudes oma keha ja koha . Lõikavad end koos lahti .Näitusel esindatud linnade kogumi moodustavad Verona, Halle, Tartu, Fuengirola, Berliin, Helsingi, Tallinn, Sankt Vith, Strasbourg, Veneetsia, Pärnu, Zaragoza, Rakvere ja Viin".
Avamine teisipäeval, 30. märtsil kl 17. Olete teretulnud!
Tegemist on samanimelise, 2009.a. septembris Tartus Y-galeriis väljasolnud näituseprojekti edasiarendusega, millest nüüd võtab osa poole rohkem kunstnikke. XXI sajandi esimese kümnendi lõpul on õhus mõnevõrra apokalüptilised meeleolud. Keskkonnakatastroofid, jõuvahekordade muutumine maailmapoliitikas ning globaalne majanduskriis annavad selleks ka põhjust. Ja nagu alati segastel aegadel, otsivad inimesed, nende hulgas jubaolemuslikult ebakindla ühiskondliku staatusega kunstnikud tuge müstikastja alternatiivsetest maailmanägemise viisidest. Ja samas ei tohi unustada, et teatavast New Age-miksist (sulamist iganädalasest joogatrennist, reinkarnatsiooniõpetusest, usust nõidadesse, sensitiividesse ning auratransformatsiooni) on läbi imbunud ka keskmiseEesti Vabariigi kodaniku teadvus. Olles üks ateistlikumaid Euroopa riike, oleme samas kaugelt üle keskmise altid kõikvõimalikele esoteerilistele õpetustele. Me elame küll pealiskaudselt usuvabas, domineerivalt ratsionaalse maailmavaatega riigis. Ometi sellises, mille kultuuriminister käis ametiisikuna tuntud ravitsejale ja selgeltnägijale selle sünnipäeva puhul õnne soovimas. Näitusel osalevad kunstnikud tegelevad kõik New Age -maailmavaate uurimisega, tehes seda äärmiselt erineva nurga alt ning kattes nii mituselle aspekti. Uususundi järgimine (Teet Raudsepa video üksildane krishnaiid), kitš ja vandenõuteooriad (Jaanus Samma), uusmütoloogilisedrituaalid (Liisi Eelmaa videos nn Jeruusalemma leiva küpsetamise õpetus, mida sunnib Eesmaale peale tema isiklik, varjatud kaameratega filmitud ema), veider versioon joogast (Josephine Woodi video) ja oma füüsiliste võimete sihipärane arendamine (Rene Reinumäe video). Lisaks ingliteraapia(Meghan Van Alstyne skulpturaalne installatsioon) versus okultismiga kokkupuutumine varases lapsepõlves (Mari Prekupi dramaatilist kogemust taaselustav makett, samuti Tšiili kunstniku Cecilia Florese *pop up*-raamat). Teispoolsuse teemaga suhestuv tõukeratas (Demodictuse-nimeline kunstnikuplatvorm), algkristlus ja armulaualeib (Mai Sööt) ning vanade paganlike riituste taaselustumine anglo-ameerika lastemängus (Meghan VanAlstyne`i video ning performance). Ja et New Age-fanaatikute meelisteemad ikka kindlasti suures osas kaetud oleksid, analüüsib Maigi Magnus läbi oma kineetilise skulptuuri ei midagi muud kui dramaatilist ema-tütre suhet... Lisaks on näitusel eksponeeritud kõigi osalevate kunstnike ning kuraatori aurafotod Kirliani meetodil.S
Eve Viidalepp 2010Eve Viidalepp (PG kunstiõpetaja 2003-2005) „NAINE - LOOMISLOOD“ Oma näituse sünniloost. Võin öelda, et sain pliia tsi hinge helisema neli aastat tagasi. Alustasin joonistamist ja samal ajal tekkis pidev nägemus tulevikku, mida enam kuldse mäestiku kaljusele pinnale joonistasin, seda selgemini nägin vaimusilmas midagi sündimas, kaos või kogunemine, aga see on pigem läbi kehade tajutav , pildi kaadrid järgnevad üksteisele ja nii jälgin ja püüan mõistatada, mis pilt mulle jutustab. Vaimset abi vajab iga ajastu inimene, aga millist… palved, meditatsioon, lähedus, mõistmine, koostöö, abi; läbi iseenese mõistmise õpid mõistma teisi…
Kullo Lastegaleriis 18.03-03.04, galerii on avatud T-L kell 10.00-18.00
galerii@kullo.eetel. 6446873
2.-3. aprillil toimub Tallinnas, Kultuuritehases Polymer, Eesti esimene stencil art festival „Stencibility”. Stencil art ehk trafaretikunst on tehnika, kus kujutise saamiseks kasutatakse aerosoolvärvi ja trafaretti. Teose valmimise kiiruse ja võimalike tõmmiste ohtruse tõttu kasutatakse seda ohtralt tänavakunstis. Tehnilise lihtsuse tõttu seisneb trafaretikunsti olemus eelkõige ja ennekõike sõnumis. Trafaretikunsti sõnum on otsekohene, puhas ja jõuline. See asjaolu teeb stencil arti äärmiselt armastatud sotsiaalse kunstivormiks, mis on ka Eestis leidnud ohtralt tegijaid-austajaid.
Ürituse eesmärgiks on edendada ja propageerida trafaretikunsti Eestis, pakkuda noortele mõistlikumat alternatiivi aerosoolvärvide kasutusele loomingus, tõmmata avalikkuse tähelepanu sotsiaalsele kunstile ja arendadasel teemal ühiskondlikku dialoogi.
Nimi ”Stencibility” on sõnamäng, mis tuleb sõnadest stencil ja sensibility. Üritus on suunatud tegevatele stencilkunstnikele. Festivali tulemiks on ühisnäitusKultuuritehase seintel.
2. aprill 16.00-20.00 - stencili valmistamise töötuba
3. aprill 14.00-20.00 - stencilivõistlus, pärast seda auhindamine ja järelpidu
4. aprill 18.00 näitust tutvustav ekskursioon huvilistele
Osalemiseks on vajalik eelregistreerimine. Töötuba ja võistlus on pealtvaatajatele suletud. Korraldavad vabad radikaalid, toetab TallinnEuroopa Kultuuripealinn 2011, ootussari 52 üllatust ja ideed.
Tundub, et Eestis räägitakse ja teatakse kaasaegsest skulptuurist liiga vähe. Seega me korraldame Raja tänava skulptuurimajas (Tallinn Euroopa kultuuripealinn 2011 ootussarja "52 üllatust ja ideed" raames) kaasaegse skulptuuri teemalisi vestlusõhtuid 22., 24. ja 26. märtsil (18:00-20:00). Õhtute eesmärk on lahti seletada ning aidata inimestel mõista valitud teoseid ning skulptuuri laiemalt. Valisime välja mõned Eesti kunstnike tehtud skulptuurid, millest teeme söödavad maketid. Kohal on mõned originaalteoste autorid, kunstikriitikud, kellega saab vahetult suhelda ning samal ajal ka toit-teoseid ise maitsta. Ehk aitab kunsti söömine seda ka paremini mõista ning omaks võtta.
ESMASPÄEV, 22. MÄRTS, 18.00
John Smith "100 John Smith"
Anu Põder “Kirsa, 20. sajandi mehe jalaruum”
Villu Jaanisoo kummiskulptuurid
Seakyla Simson “Pöffihunt”
Külas: John Smith, Gregor Taul, Reet Varblane
KOLMAPÄEV, 24. MÄRTS, 18.00
Johnson ja Johnson “Soundcheck”
Jass Kaselaan ja Edith Karlson “Meeting with Spiderman”
Terje Ojaver “Reis”
Külas: Johnson ja Johnson, Al Paldrok (PG 1988)
REEDE, 26. MÄRTS, 18.00
Elo Liiv “Kalev”
Paul ja Daniela Rodgers “Oma lugu”
Raoul Kurvitz “Katedraal”
Külas: Elo Liiv (PG 1990), Paul ja Anne Daniela Rodgers
http://meilonkasiinhuvitav.blogspot.com/
Kristi Tuurmann (PG 2008) arhitektuuritudengite näitusel
Neljapäeval, 25.03.2010 kell 17.00 avatakse Rotermanni Prooviveskis (Roseni 8) Eesti Kunstiakadeemia 2. kursuse arhitektuuritudengite näitus “KOLM”.
Näitus tutvustab 2009.aasta suvel Pedaspeal toimunud 1.kursuse ehituspraktikat ning selle käigus valminud varjualust. Varjualuse projekteerimine on EKA arhitektuuri osakonna I kursuse tudengite kevadsemestri ülesanne. Eelmisel kevadel juhendasid tudengeid professorid Andres Alver ja Jüri Soolep. Viieteistkümne tudengitöö seast valiti välja Kristi Tuurmanni kavand, mis terve kursusega valmis ehitati. Ehituspraktikat juhendas arhitekt Jaan Tiidemann. Näitus jääb avatuks 3. aprillini 2010.
Täpsem info: http://kolm.zxq.net/
17. märtsil toimus Pelgulinna Gümnaasiumis esimest korda ülekooliline „Ilusa käekirja konkurss“.35 4.-12. klassi õpilast kirjutas O. Lutsu „Kevade“ teksti. Konkursi korraldaja Jüri Mäemat:Korraldasin sedalaadi konkursi, kuna õpilaste käekiri on aastate jooksul muutunud üha halvemaks. See on tingitud käelise arengu tagasiminekust ja vähesest nõudlikkusest koolis ja kodus. Omajagu süüd on ka arvutil. Konkursiga soovisin välja selgitada ilusama käekirjaga kirjutaja ning juhtida tähelepanu, et kauni ja puhta emakeele kasutamise juures ei tohiks ära unustada igapäevase käekirja korrektsust!Missugune on ilus käekiri? Ilus kiri on hea rütmiga, loetav, aga ka isikupärane. Hindamisel lähtusin just nendest kriteeriumitest.Konkursi parimad olid:
Iida-Mai Einmaa (6 K), Joosep Kapsta (5 K), Kelly Engelbrecht (4 K), Susanna Saar (9 BK), Laura Kuusk (9 C), Petra Kingsepp (9 AK), Liis Pajupuu (10 K), Josefine Vaher-Vahter (10 P), Ave Sarõtšev (12 C), Sten Haljak (12 C). Parimad konkursil osalejad said mälestuseks tänukirja ja kirjutusvahendi, konkursitöödest pandi üles näitus.
Täpne info kõige toimuva kohta asub aadressil:
http://avatuduksed.artun.ee/